laion/Wikipedia-Exotic huggingface dataset:
ქოჩარი

ქოჩარი (სომხ. Քոչարի; თურქ. Koçari; ქურთ. K'oçarî; ბერძ. Κότσαρι; ლაზ.: Koçari; აზერ. Köçəri) — ფოლკლორული ცეკვა თურქეთის ყარსისა და ართვინის პროვინციებიდან. თურქეთის ეს კულტურული რეგიონი მრავალი საუკუნის განმავლობაში პონტოს, სომხეთის, იმერეთის სამეფოს და სხვა სახელმწიფოთა ნაწილი იყო. ქოჩარის ნაწილებად ასევე ითვლება ჰალაი და გოვანდი. მუსიკა ქოჩარისთვის: პონტური ჰანგები დაარქივებული 2007-09-29 საიტზე Wayback Machine. ´ სომხური ჰანგები დაარქივებული 2007-06-30 საიტზე Wayback Machine. , ასურული ჰანგები დაარქივებული 2007-08-09 საიტზე Wayback Machine. , თურქული ჰანგები დაარქივებული 2007-09-27 საიტზე Wayback Machine. ქოჩარის ცეკვა: პონტური ვარიანტი დაარქივებული 2012-10-16 საიტზე Wayback Machine. , Armenian variant,აზერბაიჯანული ვარიანტი
კრიმინალისტიკა

კრიმინალისტიკა — სასამართლო მტკიცებულებების შეგროვების, ფიქსაციის, მოკვლევისა და გამოყენების მეთოდების, სხვა სპეციალური საშუალებების შემსწავლელი იურიდიული მეცნიერების დარგი. მისი უმნიშვნელოვანესი მიზანია ოპერატიულ-სამძებრო და წინასწარი გამოძიების ორგანოების შეიარაღაბა დანაშაულის სწრაფი, სრული გახსნა, დანაშაულის აღკვეთისა და თავიდან აცილებისათვის. საჭირო სპეციალური სამეცნიერო-ტექნიკური ხერხებითა და საშუალებებით, ტაქტიკური ხერხებითა და ცალკეული სახის დანაშაულთა გახსნის მეთოდიკის გამოსაყენებელი რეკომენდაციიებით. კრიმინალისტიკის საგანს ერთ-ერთი მნიშვნელოვანი ადგილი უკავია. სოციალურ მეცნიერებას კანონზე უფრო ხშირად აქვს შეხება დანაშაულის გამოწვევასთან, გასწორებასთან და მის არიდებასთან. იმის მიუხედაბად, რომ ეს არის სპეციალობა, კრიმინალისტიკა არ არის ცალკე მეცნიერული დარგი; იგი აერთიანებს სტატისტიკოსების, ფსიქიატრების, სოციოლოგების, იურისტების, პოლიციის ჩინოსნების, სასჯელ-აღსრულების დეპარტამენტის წარმომადგენლებისა და ბოლო დროს ბიოლოგების ძალებს. დანაშაულის შემსწავლელ საგანს პოლიციის აკადენიაში შეისწავლიან, თუმცა უფრო დაწვრილებით იგი შეისწავლება უნივერსიტეტში. დანაშაულთა გახსნის სასწავლო-სამეცნიერო და მეთოდოლოგიური რეკომენდაციების გარდა იგი შეისწავლის და ქმნის, აგრეთვე დანაშაულის გახსნისა და თავიდან აცილებისათვის გამოსაძიებელ საქმეზე სჭირო მტკიცებულებათა აღმოჩენის, მათი გამოკვლების სპეციალურ ხერხებსა და სამეცნიერო-ტექნიკურ საშუალებებს. ამავე მიზნებისათვის კრიმინალისტიკა აქტიურად იყენებს საბუნებისმეტყველო და ჰუმანიტარული დარგის მეცნიერებების მიღწევებს, მტკიცებულებათა გამოკვლევისათვის საჭირო მაღალმგრძნობიარე კვლევის უახლეს სამეცნიერო-ტექნიკურ ხერხებსა და საშუალებებს. კრიმინალისტიკის მთავარი მიზანი და ინტერესი არის გამოსწორება: რა უნდა გაუკეთდეს დამნაშავეს, მისი დაჭერის, გასამართლების და სასჯელის მისჯის შემდეგ. მეცხრამეტე საუკუნემდე, დასჯა ითვალისწინებდა საზოგადო დამცირებას, ცემას და/ან წამებას, სიკვდილს, ჯარიმასა და ქონების კონფისკაციას. დაპატიმრება, როგორც სასჯელი იწყება მხოლოდ XVI საუკუნიდან, ისიც, მხოლოდ ნაკლებად საშიში დანაშაულისთვის. მხოლოდ XIX საუკუნის მეორე ნახევრიდან დაპატიმრება გახდა ყველაზე გავრცელებული დასჯა. ამაში უდიდესი წვლილი მიუძღვის კრიმინალისტებს, რომლებმაც დაარწმუნეს საზოგადოება დასჯის სხვა ხერხების არაეფექტურობაში. თანდათანობით დაპატიმრების მიზანი გახდა დამნაშავეების გამოსწორება მათი გათავისუფლების შემდეგ. სატუსაღოები ახალგაზრდა დამნაშავეებისთვის, დაფუძნდა 1876 ელმირაში, ნიუ-იორკის შტატი და ეწოდებოდა რეფორმატორია. მათი ერთ-ერთი მთავარი მიზანი იყო სატუსაღოში მყოფთა განათლება. ↑ კრიმინალისტიკა — სამოქალაქო განათლების ლექსიკონი
ოსური მითოლოგია

ოსი ხალხის მითოლოგია მოიცავს რამდენიმე ზებუნებრივ არსებას, რომელთაც ხშირად ღმერთებს უწოდებენ. რელიგიას წარმოშობით სარმატულად მიიჩნევენ, თუმცა მასში გვიანდელი ქრისტიანობის ელემენტებიც არის შემოსული და ოსური ღმერთები ხშირად გაიგივებულია ქრისტიანულ წმინდანებთან. ღმერთები დიდ როლს თამაშობენ ნახევრადღმერთი გმირები ნართების რასის განთქმულ თქმულებებში. ჰუწაუ (ოს.: Хуцау). ღმერთების მთავარი. გაიგივებულია ქრისტიანულ (ან მუსლიმ) ღმერთთან. უასტირჯი (Уастырджи; "წმინდა გიორგი"). მამაკაცთა და მოგზაურთა მფარველი, და ფიცის გარანტი. ჩრდ. ოსეთი - ალანიის მთავარი მფარველი წმინდანი. უაცილა (Уацилла; "წმინდა ელია"). ჭექა-ქუხილისა და მოსავლის ღმერთი. საფა (Сафа). დედაბოძის ღმერთი. ყველაზე მნიშვნელოვანი შინაური ღმერთი ოსებისთვის. დონბეტირი (Донбеттир). წყლების ღმერთი. მისი სახელი არის ოსური "დონ" (წყალი) და წმინდა პეტრეს შერწყმის შედეგი. მას მრავალი უმშვენიერესი ქალიშვილი ჰყავს, რომლებიც სლავურ მითოლოგიაში ქალთევზებს ჰგვანან. XIX საუკუნემდე მის დღეს ახალგაზრდა გოგონები აღნიშნავდნენ აღდგომის მომდევნო შაბათს. ტუტირი (Тутыр). მგლების ღმერთი. გაიგივებულია წმინდა თედორესთან. ფელვერა (Фæлвæра). სახელი სავარაუდოდ მიღებულია წმინდა ფლორასა და ლაურას შერწყმით. ცხვრის დამცველი. მას მხოლოდ ერთი თვალი აქვს. ის ხშირად ტუტირის მტერია. აფსატი (Æфсати). გარეული ცხოველების დამცველი, განსაკუთრებით ირმის, ტახისა და გარეული თხისა. კურდალეგონი (Курдалæгон). ციური მჭედელი. ნართების ახლო მეგობარი. სათანა (Сатана). ქალღმერთი, ნართების დედა. საუბარაგი (Саубараг ან Сау бараджи дзуар, "შავი მხედარი"), სიბნელისა და ქურდების ღმერთი, გაიგივებულია სატანასთან. ჰიუენდონ ალდარი (Хуыæндон Æлдар ). თევზების მეუფე. დიდი ჯადოქარი და სული, რომელიც მიწიერი ქურდის (ალდარი) მსგავსად იქცევა. მისი სახელი ნიშნავს "დინების მეუფეს". ბარაშტირი (Варастыр). მიწისქვეშეთის მეუფე. ამინონი (Аминон). მიწისქვეშეთის კარიბჭის მცველი. ქართული მითოლოგია სკვითების მითოლოგია
უკრაინის საბჭოთა სოციალისტური რესპუბლიკა

უკრაინის საბჭოთა სოციალისტური რესპუბლიკა, უკრაინის სსრ (უკრ. Українська Радянська Соціалістична Республіка, Українська РСР) — თხუთმეტიდან ერთ-ერთი მოკავშირე საბჭოთა სოციალისტური რესპუბლიკა სსრ კავშირის შემადგენლობაში. დედაქალაქი — ქალაქი კიევი. შეიქმნა 1917 წლის 25 დეკემბერს. სსრკ-ის შექმნის შემდეგ, 1922 წლის 30 დეკემბერს, შევიდა მის შემადგენლობაში როგორც მოკავშირე რესპუბლიკა. მდებარეობდა სსრკ ევროპის ნაწილის სამხრეთ-დასავლეთში. რესპუბლიკის დასავლეთით და სამხრეთ-დასავლეთით გადიოდა სსრკ სახელმწიფო საზღვარი სოციალისტურ ქვეყნებთან: პოლონეთთან, ჩეხოსლოვაკიასთან, უნგრეთთან, რუმინეთთან. ჩრდილოეთით ესაზღვრებოდა ბელორუსიის სსრ, აღმოსავლეთით და ჩრდილო-აღმოსავლეთით — რსფსრ, სამხრეთ-დასავლეთით - მოლდავეთის სსრ; სამხრეთით აკრავს შავი და აზოვის ზღვები. უკრაინის საბჭოთა სოციალისტური რესპუბლიკას ფართობის მიხედვით III (რსფსრ და ყაზახეთის სსრ შემდეგ) და მოსახლეობის მიხედვით II (რსფსრ შემდეგ) ადგილი ეჭირა მოკავშირე რესპუბლიკათა შორის. ფართობი 603,7 ათ. კმ², მოსახლეობა 50,5 მლნ. კაცი (1983 მონაცემებით). დედაქალაქი — კიევი. რესპუბლიკაში 25 ოლქი, 479 რაიონი, 417 ქალაქი და 908 დაბა იყო. ქართული საბჭოთა ენციკლოპედია, ტ. 10, თბ., 1986. — გვ. 121-131.
მითრიდატე VI

მითრიდატე VI, მირდატ ვარაზ-ბაქარის ძე — ქართლის მეფე V საუკუნის 10-იან წლებში – ლეონტი მროველის თანახმად, დედით რევიანი, მამით ბაქარიანი. აწარმოებდა ბრძოლებს ქვეყნის დამოუკიდებლობისათვის. მირდატი იყო „კაცი ქველი, მხედარი შემმართებელი“, „ლაღი და ამპარტავანი“. ებრძოდა ბიზანტიას კლარჯეთისათვის, ხოლო სპარსელებს ხარკიც კი შეუწყვიტა. შეეწირა თავისუფლებისათვის ბრძოლას. ირანის შაჰმა, იეზდიგერდ I-მა (399-421) ქართლში დიდძალი ჯარი გამოგზავნა. ბრძოლა მოხდა გარდაბანთან. ქართველები დამარცხდნენ. მირდატი დაატყვევეს. იგი ტყვეობაში გარდაიცვალა. მირდატ მეფე ქართულმა ეკლესიამ წმინდანად შერაცხა. ხსენების დღეთ დადგენილია 8(21) ივლისი. „მოქცევაჲ ქართლისაჲ“-ს მიხედვით – „წარიყვანა პიტიახშმან ვარაშ ბაღდადს და მუნ მოკუდა“. ბუზმიჰრი – ქართლის მეფე იოანე რუფუსის „პეტრე იბერის ცხოვრების“ ცნობით. აქ იგი მოხსენიებულია პეტრე იბერის მამად (ივ. ჯავახიშვილი ამ ცნობას იზიარებს). (მირდატის მეფობის დათარიღება: ვახუშტი ბატონიშვილი 408–410 წ. გ. მელიქიშვილი V ს. 10-20 წ. ვ. გოილაძე 398–399 წ.) ↑ გ. მელიქიშვილი გამოთქვამს მოსაზრებას, რომ ბუზმიჰრი ან ბიზანტიელთა მყოფი კლარჯეთის ხელისუფალი იყო, ან იდენტური პირია მეფე მირდატისა. ლ. ნ. ჯანაშიას ვარაუდით ბუზმიჰრი ქართლის სამეფო-საგვარეულოს წარჩინებული პირია. ვახუშტი, მითითებული გამოცემა. გ. მელიქიშვილი, ქართლის (იბერიის) სამეფოს ისტორიის ქრონოლოგიის საკითხისათვის, საქ. მეც. აკადემიის ისტორიის ინსტიტუტის შრომები, ტ. IV, ნაკ. I. თბ. 1958. ვ. გოილაძე, ფარნავაზიანთა სახლის ქრისტიან მეფეთა ქრონოლოგია. თბ. 1990. ლ. ჯანაშია, აღმოსავლეთ საქართველო (ქართლი) IV-V ს. საქართველოს ისტორიის ნარკვევები, ტ. II. თბ. 1973. მელიქიშვილი გ., ქართული საბჭოთა ენციკლოპედია, ტ. 6, თბ., 1983. — გვ. 683. ↑ ვახუშტი „საქართველოს ისტორია“, გამოცემა გ. დ. ქართველიშვილისა. განმარტებული და შევსებული ახლად შეძენილის არხეოლოგიურისა და ისტორიულის ცნობებით დ. ზ. ბაქრაძის მიერ. ტფილისი, 1885. გვ. დ. ↑ CYRIL TOUMANOFF: „Chronology of the Early Kings of Iberia“. The Chosroids: 29. Mithridates/Mihrdat IV. p. 27. ↑ მითრიდატე VI. საქართველოს ბიოგრაფიული ლექსიკონი, საქართველოს პარლამენტის ეროვნული ბიბლიოთეკა. ↑ ლორთქიფანიძე მ., მეტრეველი რ., საქართველოს მეფეები, თბ.: „ნეკერი“, 2007. — გვ. 38, ISBN 99928-58-36-2.
ნაყოფედი

ნაყოფედი (ლათ. infructestentia) — ნაყოფების კრებული, რომელიც წარმოქმნილია ყვავილედის რამდენიმე ყვავილისაგან განვითარებული ნაყოფების შეზრდით და ერთი მთლიანი ნაყოფის შთაბეჭდილებას ტოვებს. აქვს ლეღვს, ანანასს, ჭარხალს, თუთას და სხვა. ქართული საბჭოთა ენციკლოპედია, ტ. 7, თბ., 1984. — გვ. 336.
ნაყოფი (მცენარე)

ნაყოფი (ლათ. fructus) — ფარულთესლოვან მცენარეთა ორგანო, რომელიც წარმოიქმნება ყვავილისაგან და შეიცავს ერთ ან მეტ თესლს, ვითარდება ორმაგი განაყოფიერების შემდეგ (გამონაკლისია პართენოკარპული ნაყოფები). ფარულთესლოვან მცენარეთა პრიმიტიულ ჯგუფებში ნაყოფი უშუალოდ გინეცეუმიდან ვითარდება (მაგ., ბაიასებრნი), უფრო მაღალი განვითარების ჯგუფებში ნაყოფის ფორმირებაში მონაწილეობს ყვავილის სხვა ნაწილებიც: ყვავილსაფარი, ყვავილსაჯდომი, გინოფორი, ჯამი, გვირგვინი, მტვრიანები და სხვა. სხვადასხვა კლასიფიკაციით ნაყოფებს ყოფენ ნამდვილ (თუ ის განვითარებულია მხოლოდ ნასკვიდან) და ცრუ (თუ მის განვითარებაში მონაწილეობვს ყვავილის სხვა ნაწილებიც) ნაყოფად. ნამდვილი ნაყოფი თავის მხრივ იყოფა მარტივ (ერთი ნასკვიდან განვითარებული) და რთულ (აპოკარპული გინეცეუმიდან განვითარებული) ნაყოფად. მარტივი ნაყოფი კონსისტენციის მიხედვით იყოფა მშრალ და წვნიან ნაყოფად. მშრალ ნაყოფებს შორის არჩევენ მრავალთესლიან თვითხსნად (ფოთლურა, პარკი, ჭოტი, ჭოტაკი, კოლოფი და სხვა) და ერთთესლიან უხსნარ ნაყოფებს (კაკალი, ფრთიანა, თესლურა, მარცვალა და სხვა), წვნიან ნაყოფებს შორის კი - მრავალთესლიანებს (კენკრა, გოგრულა და სხვა) და ერთთესლიანებს (კურკიანა). რთულ ნაყოფებს განეკუთვნება რთული ფოთლურა, რთული თესლური და სხვა. ნაყოფის უფრო თანამედროვე მორფოგენეზურ კლასიფიკაციებში გათვალისწინებულია გინეცეუმის აგებულება - ნაყოფფოთლების რაოდენობა, მდებარეობა, შეზრდა, თესლის რაოდენობა, მიმაგრება და სხვა. მორფოგენეზური კლასიფიკაციების მიხედვით ნაყოფი იყოფა აპოკარპულ და ცენოკაპულ ნაყოფებად, რომლებიც თავის მხრივ კიდევ უფრო წვრილ კატეგორიებად ნაწილდება. ნაყოფის დანიშნულებაა თესლების დაცვა და გავრცელება. ნაყოფებისა და მასთან ერთად თესლების გავრცელება ქარის, წყლის, ცხოველების, ადამიანისა და სხვების საშუალებით ხდება. გავრცელებისათვის ნაყოფებს აქვს სხვადასხვა სპეციალური წარმონაქმნები: ქოჩორი, ფრთისებრი გამონაზარდი, ეკლები, ქაცვები, ჯაგარი და სხვა. მრავალი ნაყოფი შეიცავს მნიშვნელოვან საკვებ ნივთიერებებს (ცილები, ცხიმები, ნახშირწყლები, ვიტამინები) და გამოიყენება სხვადასხვა სახით საკვებად, სამკურნალო საშუალებად, საღებავის დასამზადებლად და სხვა. მრავალი მცენარის ნაყოფი იმდენად ტიპურია, რომ მათი საშუალებით მცენარის სახეობის დადგენაც კი შეიძლება. მეცნიერებას, რომელიც ნაყოფებს შეისწავლის კარპოლოგია ეწოდება. ქართული საბჭოთა ენციკლოპედია, ტ. 7, თბ., 1984. — გვ. 336-337. Gollner, Adam J. (2010). The Fruit Hunters: A Story of Nature, Adventure, Commerce, and Obsession. Scribner. ISBN 978-0-7432-9695-3 Watson, R.R. / Preedy, V.R. (2010, eds.). Bioactive Foods in Promoting Health: Fruits and Vegetables. Academic Press. ISBN 978-0-12-374628-3 ვიკისაწყობში არის გვერდი თემაზე: ნაყოფი (მცენარე) Images of fruit development from flowers დაარქივებული 2007-02-18 საიტზე Wayback Machine. Fruit and seed dispersal images დაარქივებული 2017-04-25 საიტზე Wayback Machine. Fruit Facts დაარქივებული 2020-07-12 საიტზე Wayback Machine. Encyclopædia Britannica 1911 on Fruit დაარქივებული 2009-04-24 საიტზე Wayback Machine. Photo ID of Fruits დაარქივებული 2021-01-09 საიტზე Wayback Machine.
ნაყოფიერება

ნაყოფიერება — ცხოველთა ევოლუციის პროცესში ჩამოყალიბებული ყოველი სახეობისათვის დამახასიათებელი უნარი ნამატის მოცემისა, რაც ნორმალურ პირობებში ბუნებრივი სიკვდილიანობის კომპენსაციას ახდენს. სხვადასხვა სახეობისათვის გამრავლების სხვადასხვა ტიპია დამახასიათებელი. მონოციკლური ცხოველები სიცოცხლეში ერთხელ მრავლდებიან და მრავალრიცხოვან შთამომავლობას იძლევიან, ხოლო პოლიციკლური ცხოველები - რამდენიმე თაობას და ნაკლებნაყოფიერი არიან. ხანგრძლივად მცხოვრები ცხოველები 1-2 ნაშიერს შობენ და ისიც არა ყოველ წელს. ხანმოკლედ მცხოვრები ცხოველები წელიწადში რამდენიმეჯერ მრავლდებიან. ნაყოფიერება ცვალებადობს ასაკის, სეზონის, წლის, საკვებით უზრუნველყოფის, კლიმატური პირობებისა და სხვა ფაქტორების შესაბამისად. ნაყოფიერება დამახასიათებელია სასოფლო-სამეურნეო ცხოველებისთვისაც, მაგ. ფური და ფაშატი ერთნაყოფიანი ცხოველებია (ფურს ტყუპი უჩნდება შემთხვევათა 1-3%-ში, ხოლო ფაშატს 1-1,5%-ში; რეგისტრირებულია ისეთი შემთხვევებიც, როდესაც ფურმა მოიგი 3-7 ხბოხოლო ფაშატმა 4 კვიცი); ღორი, იმის მიხედვით, თუ რა ჯიშისაა, ერთ დაყრაზე საშუალოდ 6-12 გოჭს შობს (განსაკუთრებით ნაყოფიერები - 17-20, ზოგჯერ 30-მდე); ცხვარი, ისე როგორც თხა, ჩვეულებრივ საშუალო 1-2 ბატკანს იძლევა, იმერული ცხვარი, რომანოვული, ფინური ლანდრასი და ზოგიერთი სხვა ჯიშის ცხვარი - საშუალოდ შობენ 5-6 (18-მდე) ბაჭიას; გალიური გამრავლების პირობებში მელია იძლევა - 4, სიასამური - 3, ყარსაღი - 11, წაულა - 5 ლეკვს. ცხოველთა გამრავლებისათვის ბუნებრივ-ფიზიოლოგიური შესაძლებლობათა მაქსიმალური გამოყენება მეცხოველეობის ერთ-ერთი უმნიშვნელოცანესი პრობლემა და აუცილებელი პირობაა ჯოგის გაფართოებული მომრავლებისათვის. ქართული საბჭოთა ენციკლოპედია, ტ. 7, თბ., 1984. — გვ. 337.
მითრიდატე VII

მითრიდატე VII, მირდატ არჩილის ძე — ქართლის მეფე V საუკუნის შუა წლებში. მეფე არჩილის ძე, მამა ვახტანგ გორგასლისა. ჯუანშერის ცნობით მირდატი მამის სიცოცხლეში დაქორწინდა. ცოლად შეირთო რანის (მტკვრის მარჯვენა სანაპიროს ისტ. ალბანეთი) ირანელი მოხელის ბარზაბოდის ასული საგდუხტი. ქორწინების შემდეგ მირდატმა მამისგან საუფლისწულოდ მიიღო ქ. სამშვილდე, მისი საერისთავო ქვეყნით. საგდუხტმა აქ სამშვილდის სიონი ააშენა. წყაროების მიხედვით ქართლში ისევ ირანელები ბატონობენ. მირდატი იყო ვახტანგ გორგასლის მამა. მელიქიშვილი გ., ქართლის (იბერიის) სამეფოს ისტორიის ქრონოლოგიური საკითხისათვის. საქ. მეც. აკადემიის ისტორიის ინსტიტუტის შრომები, ტ. IV. ნაკ. I, 1958. გოილაძე ვ., ფარნავაზიანთა სახლის ქრისტიან მეფეთა ქრონოლოგია, თბ. 1990. „ქართლის ცხოვრება“ ყმაწვილთათვის, წგნ. II – ტექსტის ადაპტაცია, ბოლოთქმა და განმარტებები ეკუთვნის მ. სანაძეს, ნ. შოშიაშვილს. თბ. 1998. ↑ ლბ. მეფე მირდატ. იბ წელი მეფა. ვახუშტი ბატონიშვილი „საქართველოს ძველი ისტორია“.
მიქაელი (IX ს.)

მიქაელი, IX საუკუნის ქართველი კალიგრაფი. მოღვაწეობდა შატბერდის მონასტერში. მიქაელმა 897 წელს მონასტრის წინამძღვრის სოფრონ შატბერდელის შეკვეთით გადაწერა ე. წ. ადიშის ოთხთავი (ინახება სვანეთის ისტორიულ-ეთნოგრაფიულ მუზეუმში, მესტია). ნაწერია ეტრატზე, მრგლოვანით, 2 სვეტად. პირველ ფურცელზე გამოსახულია ჯვარი, კუთხეებში - მახარებლები წელზევით; მეორე ფურცლის წინდა გვერდზე - მარკოზ მახარებელი, რომელიც ზის და წერს, უკანაზე - ფეხზე მდგომი ლუკა და იოანე მახარებლები. შემდეგ გვერდებზე 5 კამარაა. ეს გამოსახულებები ადრინდელი ტიპისაა, როდესაც ჯერ კიდევ არ იყო შემუშავებული კანონიკური რედაქცია. ლამაზად ნაწერი, სამკაულებს მოკლებული ტექსტი მოწმობს, რომ მიქაელი თავისი საქმის დიდი ოსტატი იყო. ქსე, ტ. 7, გვ. 24, თბ., 1984
პითონები

პითონი აგრეთვე შეიძლება ნიშნავდეს პროგრამირების ენას პითონები — გველების ქვეოჯახი მახრჩობელასებრთა ოჯახისა (ან დამოუკიდებელი ოჯახი). გავრცელებულია აღმოსავლეთ და, ნაწილობრივ, დასავლეთ (ცენტრალური ამერიკა) ნახევარსფეროებში. ამჟამად ქვეოჯახში შედის 8 გვარი, 35 სახეობით. საკუთრივ ცენტრალურ, პითონის გვარში 7 სახეობაა, გავრცელებულია აფრიკაში, სამხრეთ-აღმოსავლეთ აზიაში, მალაის არქიპელაგზე, ახალ გვინეაში და ავსტრალიაში. ზედა ტუჩზე აღენიშნებათ 2-4 ღრმული, რაც თერმორეცეპტორს წარმოადგენს. ბინადრობენ უმთავრესად ლერწმიანებში, ლელიანებში, ქვებს შორის. კარგად ცურავენ, შეუძლიათ ხეზე ასვლა. იკვებებიან ძირითადად ხერხემლიანებით, რომლებსაც სხეულის რგონებით გუდავენ. პითონები კვერცხმდებლებია. მათი დამახასიათებელი თვისებაა - ინკუბაცია. დედალი დებს 100-ზე მეტ კვერცხს (გააჩნია სახეობასა და მდედრის ზომას), რომლებსაც შემოეხვევა სხეულით 3-4 რგოლად და წარმოქმნის ცოცხალ კონუსს, რომლის შიგნით ტემპერატურა გარემოს ტემპერატურაზე 12-15°-ით მაღალია, ხოლო მამრი პითონის ტემპერატურაზე 8-7°-ით მაღალია. ამ დროის მანძილზე მდედრი იცავს კვერცხებს მტაცებლებისაგან. ინკუბაცია გრძელდება თვე, თვე ნახევარი და ამ პერიოდში მდედრი თითქმის არაფერს არ ჭამს. სხეულის ტემპერატურის მომატების მექანიზმი დაკავშირებულია კუნთების თანმიმდევრულ შეკუმშვასთან, რაც იწვევს t-ს ზრდას. ეს თვისება განსაკუთრებით გამოხატულია იეროგლიფურ, სამეფო და ბადისებრ პითონებში. პითონის სახეობათა შორის ტანად ყველაზე პატარაა სამეფო პითონი (Python regius - 1,5 მ.), ყველაზე დიდი კი ბადისებრი პითონი (Python reticulatus - 10 მ-მდე), რომელიც ფართოდაა გავრცელებული სამხრეთ-აღმოსავლეთ აზიაში და იკვებება უმთავრესად ანტილოპებით, ახალგაზრდა ირმებით და გოჭებით. ცნობილია ადამიანებზე პითონების თავდასხმის ცალკეული შემთხვევები. ამ მხრივ ყურადღებას იქცევს ბადებრივი პითონი. იგი 10 მეტრამდე იზრდება, თუმცა ძველ დოკუმენტურ მასალებში აღწერილია 15,20 და 30 მეტრის სიგრძის ეს გველი, რაც რეალობას არ უნდა შესაბამებოდეს. პითონები ტყვეობაში ცოცხლობენ 25 წლამდე (სიცოცხლის ხანგრძლივობა დამოკიდებულია ცალკეულ სახეობაზე). ზოგიერთი პითონის ხორცი იჭმევა, იყენებენ მათ ტყავსაც. თ. მუსხელიშვილი, ქართული საბჭოთა ენციკლოპედია, ტ. 8, თბ., 1984. — გვ. 59-60.
მახრჩობელები

მახრჩობელები (ლათ. Boinae) — გველების ქვეოჯახი მახრჩობელასებრთა ოჯახისა. პითონებისაგან განსხვავებით, მახრჩობელებს არ გააჩნიათ თვალზედა ძვალი და ყბათაშორის ძვლებზე კბილები. ქვეოჯახი აერთიანებს 5 გვარს, 28 სახეობით. გავრცელებულნი არიან როგორც დასავლეთ, ისე აღმოსავლეთ ნახევარსფეროებში: ცენტრალური და სამხრეთ ამერიკა, აფრიკა, სამხრეთ-აღმოსავლეთი აზია. მახრჩობელათა ზომები ძალზე ცვალებადია. ქვეოჯახის ცენტრული გვარია ბოა, რომელიც 3 სახეობას შეიცავს, მათ შორის ჩვეულებრივ მახრჩობელას (Boa constrictor), რომლის სიგრძე 2-3 მეტრს (მაქს. 5,5 მ.) აღწევს, გავრცელებულია მექსიკიდან არგენტინამდე. T) ტიპური გვარი. ↑ 1.0 1.1 1.2 1.3 1.4 Boinae (TSN 634391). ინტეგრაციული ტაქსონომიის საინფორმაციო სისტემა. Retrieved on 8 ივლისი 2008.
Games for May

Games for May — ერთჯერადი მუსიკალური აქცია, რომელიც გაიმართა 1967 წლის 12 მაისს , დედოფალ ელისაბედის სახელობის დარბაზში (ლონდონი). ეს იყო ჯგუფ პინკ ფლოიდის ერთ-ერთი ყველაზე მნიშვნელოვანი საკონცერტო გამოსვლა. კონცერტი დახასიათდა, როგორც „კოსმიური რელაქსაცია გაზაფხულის დასასრულს - ელექტრონული კომპოზიცია, ფერებისა და სურათების პროექციებით, ქალებით და პინკ ფლოიდით“. შესრულების დროს, ჯგუფის წევრები ქმნიდნენ სხვადასხვა ხმოვან ეფექტებს, სცენაზე შეშის ჭრით, ვიღაც გადაცმული იყო ადმირალად, დარბაზში კი დაფრინავდნენ საპნის ბუშტები - ამ უკანასკნელმა ეფექტმა დააზიანა სკამების ზედაპირი. შედეგად, ჯგუფს სამუდამოდ აეკრძალა გამოსვლა ამ დარბაზში. შოუზე პირველად იქნა წარმოდგენილი პრიმიტიული ხმის სისტემა, რომლის დახმარებით შესაძლებელი იყო დარბაზში ხმის წრიულად გავრცელება. ეს იმართებოდა სპეციალური სახელურის მეშვეობით, რომელიც შეერთებული იყო ორგანზე და ითავსებდა სხვადასხვა ეფექტს. ბრიტანეთში ეს იყო პირველი კონცერტი, რომელზეც წარმოდგენილი იყო ასეთი მასშტაბის ფერადი შოუ და კვადროფონიული ხმის სისტემა. აქ ასევე წარმოდგენილი იქნა ხმის უჩვეულო ეფექტები, რომელიც როჯერ უოტერსის შექმნილი იყო. საგულისხმოა ჩიტების ხმები, რომლებიც მოგვიანებით გამოყენებული იქნა სიმღერებში „Cirrus Minor“ და „Grantchester Meadows“. შოუს დასასრულს ბუშტები რიჩარდ რაიტის მიერ იქნა გაშვებული. სიმღერა „See Emily Play“ ამ პერიოდში ცნობილი იყო როგორც „Games for May“. კონცერტის თავისებური ინტერპრეტაცია მსმენელს შესთავაზა სიდის მოყვარულმა რობინ ჰიჩკოკმა - ეს მოხდა 2007 წელს გამართულ საიუბილეო კონცერტზე Games for May. განთიადი (ჩანაწერი) Matilda Mother (სიდ ბარეტი) Flaming (სიდ ბარეტი) Scarecrow (სიდ ბარეტი) See Emily Play (სიდ ბარეტი) Bike (სიდ ბარეტი) Arnold Layne (სიდ ბარეტი) Candy and a Currant Bun (სიდ ბარეტი) Pow R. Toc H. (სიდ ბარეტი, როჯერ უოტერსი, რიკ რაიტი, ნიკ მეისონი) Interstellar Overdrive (სიდ ბარეტი, როჯერ უოტერსი, რიკ რაიტი, ნიკ მეისონი) ბუშტები (ჩანაწერი) დასასრული (ჩანაწერი) ბისზე: Lucifer Sam (სიდ ბარეტი) სტატია ჯგუფის სატელევიზიო გამოსვლაზე და კონცერტზე Games for May დაარქივებული 2009-05-25 საიტზე Wayback Machine. . ↑ Unreleased Pink Floyd material: Games for May. Pinkfloydhyperbase.dk. ციტირების თარიღი: 21 September 2012. ↑ 2.0 2.1 Chapman, Rob (2010). „Distorted View – See Through Baby Blue“, Syd Barrett: A Very Irregular Head, Paperback, London: Faber, გვ. 160. ISBN 978-0-571-23855-2.  ↑ Manning, Toby (2006). „The Underground“, The Rough Guide to Pink Floyd, 1st, London: Rough Guides, გვ. 37. ISBN 1-84353-575-0.
გრიგოლ ქათამაძე

გრიგოლ ქათამაძე (დ. 12 აგვისტო, 1961, ქუთაისი, საქართველო) — ქართველი სახელმწიფო და პოლიტიკური მოღვაწე, დიპლომატი. 2009 წლის 1 იანვრიდან 2013 წლის 22 იანვრამდე იყო საქართველოს საგანგებო და სრულუფლებიანი ელჩი უკრაინაში. 1985 წელს დაამთავრა კიევის ტარას შევჩენკოს სახელობის სახელმწიფო უნივერსიტეტის საერთაშორისო სამართლისა და საერთაშორისო ურთიერთობების ფაკულტეტი. 1985-1993 წლებში მუშაობდა საქართველოს შინაგან საქმეთა სამინისტროს აკადემიაში (უფროსი მასწავლებელი, კათედრის გამგის მოადგილე, კათედრის გამგე); 1993-1994 წლებში საქართველოს საგარეო საქმეთა სამინისტროში, საგარეო-ეკონომიკურ ურთიერთობათა დეპარტამენტის დირექტორის მოადგილედ; 1995-1998 წლებში იყო უკრაინაში საქართველოს საელჩოს საგანგებო და სრულუფლებიანი დესპანი; 1998-2000 წლებში საქართველოს თავდაცვის მინისტრის მოადგილე. 2000-2007 წლებში უკრაინაში საქართველოს საგანგებო და სრულუფლებიანი ელჩი; 2001-2003 წლებში უკრაინაში, მოლდოვას რესპუბლიკასა და რუმინეთში საქართველოს საგანგებო და სრულუფლებიანი ელჩი; 2007-2008 წლებში საქართველოს საგარეო საქმეთა მინისტრის მოადგილე; 2009-2013 წლებში იყო საქართველოს საგანგებო და სრულუფლებიანი ელჩი უკრაინაში. გრიგოლ ქათამაძე არის მთელი რიგი სამეცნიერო შრომების ავტორი. დაქორწინებულია. ჰყავს ორი შვილი. მიღებული აქვს ჯილდოები: შინაგან საქმეთა სამინისტროს მედალი წარჩინებული მუშაობისთვის (1988), წმინდა სტანისლავის ორდენის III ხარისხის სარდლის ჯვარი (2001), წმინდა გიორგის მედალი „პატივი, დიდება, შრომა“ (2002), უკრაინის ღირსების ორდენი (უკრაინის პრეზიდენტის 2006 წლის 19 აპრილის ბრძანებულების საფუძველზე), იაროსლავ ბრძენის ორდენი (უკრაინის პრეზიდენტის 2007 წლის 7 სექტემბრის ბრძანებულების საფუძველზე). გრიგოლ ქათამაძე
ევროვიზიის სიმღერის ბავშვთა კონკურსი 2008

ევროვიზიის სიმღერის ბავშვთა კონკურსი 2008 — საბავშვო ევროვიზიის სიმღერის კონკურსის რიგით მე-6 კონკურსი, ჩატარდა 2008 წლის 22 ნოემბერს, ქალაქ ლიმასოლში, (კვიპროსზე). ამ კონკურსის გამარჯვებული გახდა ქართული ჯგუფი ბზიკები სიმღერით „ბზზზ...“. ოფიციალური საიტი ევროვიზიის სიმღერის ბავშვთა კონკურსი 2010
Not Now John

„Not Now John“ (ქართ. ჯონ, ახლა არა) — მეთერთმეტე სიმღერა ინგლისური პროგრესული როკ-ჯგუფ პინკ ფლოიდის 1983 წლის ალბომზე The Final Cut. ის ერთადერთი სიმღერაა ალბომზე, რომელშიც ძირითად ვოკალს დეივიდ გილმორი ასრულებს და მთელ სიმღერას როჯერ უოტერსი არ მღერის. ის გამოიცა სინგლის სახით. ვიდეოში ნაჩვენებია იაპონელი ბავშვი, რომელიც დადის ქარხანაში. მას გზაზე ხვდებიან გოგონა გამოძახებით, მუშები, რომლებიც კარტს თამაშობენ, გეიშები. ის ეძებს ჯარისკაცს, სანამ დიდი სიმაღლიდან გადმოვარდება. დაცემულ ბავშვს პოულობს მეორე მსოფლიო ომის ვეტერანი (მას თამაშობს ალექს მაკ-ევოი, რომელიც ასრულებს მასწავლებლის როლს ფილმში „პინკ ფლოიდი: კედელი“). როჯერ უოტერსის მიერ დაწერილი ტექსტი ეხება ბევრ თემას, რომლებსაც ის განიხილავს ალბომის სხვა სიმღერებში. მათ შორის არის ომი და გაერთიანებული სამეფოს პრემიერ-მინისტრის მარგარეტ ტეტჩერის კრიტიკა, ისევე როგორც სიხარბისა და კორუფციის ზოგადი კრიტიკა. სიმღერა სიგრძით მესამეა ალბომზე, მისი ხანგრძლივობაა 5 წუთი და 2 წამი. ვოკალს ინაწილებენ გილმორი და უოტერსი, ისევე როგორც სიმღერაში Comfortably Numb ალბომიდან The Wall.წარმოადგენენ განსხვავებულ ”პერსონაჟებს” თუ შეხედულებებს - გილმორი არის უვიცი ადამიანი, რომელიც მხოლოდ საკუთარ თავზე ფიქრობს, უოტერსი კი - ინტელექტუალი, მსოფლიოს უბედურებათა გონიერი დამკვირვებელი. თუმცა, სიმღერის დასასრულისკენ, უოტერსი მღერის გილმორის პერსონაჟთან დაკავშირებულ სტროფებს. Not Now John გამოიცა სინგლის სახით 1983 წლის 3 მაისს. ფრაზა fuck all that შეიცვალა stuff all that-ით. B-მხარეზე შევიდა სიმღერა The Hero's Return, რომელსაც დაემატა ერთი სტროფი. სინგლმა დაიკავა მეშვიდე ადგილი მეინსტრიმული როკ სიმღერების ჩარტში. Not Now John - 4:56 The Hero's Return, Parts I and II - 2:32 როჯერ უოტერსი - წამყვანი ვოკალი, ფირის ეფექტები, სინთეზატორი დეივიდ გილმორი - წამყვანი ვოკალი, ბას-გიტარა, გიტარა ნიკ მეისონი - დასარტყმელი საკრავები ენდი ბაუნი - ჰემონდის ორგანი ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.